Gianfranco Chiarini (alizaliwa Ferrara, 8 Januari 1966) ni mpishi kutoka nchini Italia, television personality na restaurateur. Anajulikana kote duniani kama mwanzilishi na balozi wa “Italian Nouvelle Cuisine” ambayo alitaka kuboresha upishi wa Kiitalia. Ni mpishi wa teknolojia ya kisasa, mwandishi wa vitabu vya upishi na mwalimu. Mbali na hayo, Chiarini anafahamu lugha saba zikiwemo: Kiingereza, Kiitalia, Kihispania, Kifaransa, Kireno, Kijerumani na Kiarabu. Lugha hizi zimemwezesha kuwa mpishi anayevuka mipaka na kuzuru nchi mbalimbali na kufunza na kujifunza upishi mbalimbali duniani. Gianfranco Chiarini alizaliwa Italia, akiwa na asili ya Italia na Kolombia. Baba yake, Luciano Chiarini Toselli, ni mtaalamu wa Matangazo na Masoko na kwa sasa anayo kampuni yake ya masoko. Mama yake, Leonor Gonzales de Chiarini alikuwa mchezaji dansi wa nyimbo za classic ballet, na flamenco ila ajali mbaya barabarani ilikatiza ndoto yake ya kucheza ballet. Amekulia katika nchi ya Italia, Venezuela na Marekani. Alipotimiza miaka kumi na sita (16), Gianfranco aliondoka kwao kwenda kujitafutia riziki. Mnamo 7 Septemba 2010, Chiarini alifunga ndoa na Anna Kinga Jarosławska ambaye alizaliwa Słupsk, Uholanzi na ni mtaalam wa vyombo vya habari na mkufunzi wa maandiko ya Kiitalia.